钦定古今图书集成/方舆汇编/职方典/第1184卷 > 《南堂》〈五首〉前人
## 钦定古今图书集成/方舆汇编/职方典/第1184卷 > 《南堂》〈五首〉前人

江上西山半隐堤，此邦台馆一时西。南堂独有西南
向，卧看千帆落浅溪。

又

暮年眼力嗟犹在，多病颠毛却未华。故作明窗书小
字，更开幽室养丹砂。

又

他时雨后困移床，坐厌愁声点客肠。一听南堂新瓦
响，似闻东坞小荷香。

又

山家为割千房蜜，稚子新畦五亩蔬。更有《南堂》堪共
客，不忧门外故人车。

又

扫地烧香闭阁眠，簟纹如水帐如烟。客来梦觉知何
处，挂起西窗浪接天。